जबकि सौरव गांगुली शिखर धवन और रोहित शर्मा को टेस्ट में नहीं देखते हैं। उनके मुताबिक धवन की जगह के एल राहुल और रोहित की जगह रहाणे की टीम में जगह बनती है। गांगुली ने अजिंक्य रहाणे और केएल राहुल न खिलाए जाने पर अपनी नाराजगी जाहिर की है। गांगुली ने कहा,‘‘ विदेशों में रोहित शर्मा और शिखर धवन का प्रदर्शन कुछ खास नही रहा है और यही इतिहास है। पिछले कुछ सालों में विदेशों में खेल रहे केएल राहुल और अजिंक्य रहाणे के प्रदर्शन को अनदेखा नही करना चाहिए था। कप्तान विराट कोहली ने रोहित और धवन पर ज्यादा भरोसा कर उन्हें टीम में शामिल किया है। अब अत्यधिक संभावना नहीं है कि उन्हें दूसरा मौका दिया जाना चाहिए। टॉप ऑर्डर और मिडिल ऑर्डर पहले टेस्ट में नाकाम साबित हुआ।’’ दक्षिण अफ्रीका के खिलाफ पहले टेस्ट की दोनों पारियों में रोहित शर्मा और शिखर धवन दोनों ही फ्लॉप रहे।